408 
Vipstjert og Stenpikker trætfes henimod Maanedens Slutning spredte 
omkring Bygden. 
September var i 1896 Aarets mest udprægede Trækmaaned, 
i højere Grad endnu end April og Maj. Maagearterne forøges nu 
til sex. De almindeligste ere fremdeles Sildemaage og Taterak, derefter 
Svartbag, medens Sølvmaage ikke ret synes at ville blive hyppig før 
senere hen paa Efteraaret. De to ny Arter, begge ankomne i Maanedens 
sidste Uge, ere dels Graamaage, der først indfinder sig ganske faa- 
tallig, langsomt tager til, efterhaanden som Efteraaret skrider frem, 
og naar sit Maximum af Hyppighed midtvinters; dels Stormmaage 
(Larus canus), der dog kun lader sig se en enkelt Gang. Islommen 
ankommer samtidig med Graamaagen og ses derefter nogenlunde 
regelmæssig indtil Foraaret og Sommeren 1897. Til de bort¬ 
dragende Ynglefugle høre Kystternen; midt i Maaneden er den til 
Stede i Flokke, en Uge senere ses den sidste (samme Tid for 
Borttrækket i 1895 og 1897). Den øvrige Søfuglefauna frembyder intet, 
der er særlig ejendommeligt for September; der er set Kormoran, Top¬ 
skarv og Sule, enkelte forsinkede Lunder, en Flok Havliter og en enkelt 
Graa Skrofe (Pufjinus grisens). — Stærkere er Opbruddet mellem 
Vadefuglene. Strandskade og Lille Regnspove, de samme to ynglende 
Arter, der i August bleve sete paa Vandrested, strejfe flokkevis 
omkring, indtil de ved Midten eller i sidste Halvdel af'September 
forlade Landet (Tiden som i 1895), og sammen med dem forsvinde 
de sidste Store Regnspover. Rimeligvis trækker i den første Uge 
ogsaa en Del Hjejler bort fra eller over Nolsø, men mange blive 
tilbage, særlig paa „det høje“ af Nolsø, indtil Sneen tvinger dem 
bort. Flokkene af Stenvender og Islandsk Ryle forlade ligeledes 
Øen i den første Uge, og ingen af Arterne ses mere i 1896; hvis 
man kan dømme efter to Aars Iagttagelser ere August og Sep¬ 
tember de sædvanlige Gennemvandrings-Maaneder for Islandsk Ryle. 
Den eneste ny Vadefugl er Viben (Vanellus cristatus), udenfor 
Yngletiden en aarlig Gæst, men ikke særlig ejendommelig for Sep¬ 
tember. — De ynglende Spurvefugle, for saa vidt de overhovedet 
ere Trækfugle, forlade Landet: Stenpikkeren i Midten af. Engpiberen 
